La tradició de les coques beneïdes perdura a Conesa | Diari de Tarragona\nLa tradició de les coques beneïdes perdura a Conesa\nEs van recollir un total de 516 euros, que aniran destinats al programa de La Marató de TV3, enguany dedicat al càncer.\n23 de Mayo de 2018 - 13:29 hs\nMaig intens pels conesins i conesines, protagonitzat per la paella i la subhasta de coques. Som a la primavera i això ja es nota. Sortim al carrer i tenim ganes de veure’ns, de donar inici al bon temps i el que això comporta.\nEl passat dissabte 12 de maig, els veïns de Conesa van reunir-se per celebrar el dinar organitzat per l’Associació de Fills i Amics de Conesa. Fins ara, aquesta trobada gastronòmica era la cassola de tros. Conill, porc, botifarra i caragols. Però enguany, l’entitat va decidir canviar el menú i apostar per la paella de verdures i carn.\nVa ser un èxit. 72 persones van assistir al dinar, elaborat per l’Ivan de les Piles. L’acte va tenir lloc a la Sala del Ball, i aprofitant que era dissabte, en lloc de diumenge com els últims anys, es va fer una llarga sobretaula i el tradicional sorteig.\nPaella a Conesa. FOTO: DT\nUna setmana més tard, el dia 19 de maig, els conesins van tornar a trobar-se per celebrar la subhasta de coques. Abans, però, l’Església de Santa Maria va acollir la missa solemne en honor a Sant Antoni i, a continuació, es va repartir el pa beneït.\nA la plaça Major ja es començava a preparar la subhasta de coques, on hi van participar una seixantena de persones. Es van recollir un total de 516 euros, que aniran destinats al programa de La Marató de TV3, enguany dedicat al càncer.\nAntigament, els nens i nenes de Conesa feien la comunió el 20 de maig. A més, també hi tenia lloc la subhasta de coques beneïdes. És per això que la població celebra aquesta festivitat any rere any. Enguany, però, l’acte es va celebrar el dissabte 19 de maig, per un tema d’agenda del mossèn del poble.\nAra toca esperar la festivitat de Sant Joan, que donarà el tret de sortida a l’estiu de Conesa. I recordeu, enguany estem d’enhorabona. El Mercat Vell arriba a la seva desena edició. La cita, com sempre, serà el primer dissabte d’agost.\nEls pessebres de clicks ocupen els Mercats de Reus


Cura de la pell de l'home - Farmàcia Rigol\nCura de la pell de l'home\nCuidar de la pell i fer que llueixi sana i bonica no és cosa de gènere. La pell de l'home està també exposada a patir acne, envelliment, etc., i, com la de la dona, necessita les seves cures específiques.\nPer establir una rutina beauty adequada per a la pell de l'home, has de tenir en compte que és diferent de la de la dona:\nÉs més espessa a causa de la major quantitat de col·lagen.\nTé més greix, té més glàndules sebàcies actives, implicant major quantitat de porus. En general, pateix acnes més severs i de més durada.\nInicia el seu procés d'envelliment més tard que la pell de les dones, però es produeix de manera més ràpida.\nEntre els consells bàsics de cura per a la pell masculina has de tenir present establir una rutina bàsica de neteja facial, fer servir productes adequats al tipus de pell i fotoprotegir-te sempre. A més, és fonamental dedicar cures relacionades amb l'afaitat: netejar i preparar el rostre abans, i després emprar un tractament que calmi la irritació de la pell.\nPROTEGEIX LA TEVA PELL DEL AFAITAT\nLa pell masculina s'exposa amb assiduïtat a l'agressió de les fulles, maquinetes o tisores. Afaitar la pell de manera regular fa que estigui sotmesa a més estrès i la torna més sensible. A l'afaitar la cara, no només s'afecta el pèl, sinó que la pell també es veu afectada i irritada.\nL'afaitat en mullat elimina la capa superior de la pell, el que implica que s'exposi la pell immadura amb major predisposició a la irritació i més sensibilitat als agents externs.\nPer protegir-te a l'afaitar:\nFes servir productes que protegeixin i lubriquen la pell. Han de facilitar un afaitat suau i menys agressiu per a la pell.\nUtilitza una maquineta neta. Imprescindible per prevenir vermellors, talls i irritacions a la pell.\nAfaita't en la direcció de creixement del pèl, no contra ella. I pren-te el teu temps, evita moviments llargs, ves-hi poc a poc i cuidant la teva pell en cada passada.\nEls lípids de la pell s'eliminen i per aquest motiu reté menys aigua. La hidratació i reparació esdevé un pas imprescindible després de l'afaitat.\nMANTINGUES UNA RUTINA\nLa constància ajudarà a mantenir la teva pell sana. Pel que estableix una rutina i aplica-la cada dia, al matí i a la nit, només així la teva pell es veurà beneficiada.\nAquesta rutina ha d'incloure productes adaptats a tu, cada pell és diferent i cadascuna reclama unes cures específiques. Recorda que el teu farmacèutic pot ajudar-te a incorporar els productes més apropiats per al benestar de la teva pell.\nMantenir la teva pell neta ajudarà a eliminar greix i afavorirà l'acció dels productes de la teva rutina de cura facial. A més, és un bon pas previ a l'afaitat. Un altre pas fonamental d'aquesta rutina serà la hidratació. Prevens la sequedat i combats l'aparició d'arrugues. Si t'afaites diàriament, fes-ho seguint els consells i repara la pell quan acabis. No oblidis que afaitar irrita la pell i aquesta necessita un descans posteriorment.\nEn la teva rutina de cura dedica-li atenció a les zones més delicades. La pell del voltant dels ulls és la més sensible de la cara i la que nota abans els signes de l'edat. Un contorn d'ulls per a matí\nA la nit aplica't una crema o sèrum específic; i, com a complement, un cop per setmana completa la rutina amb una mascarilla adequada per al teu tipus de pell. Segueix el consell del teu farmacèutic!\nAquesta rutina serà completa si l'acompanyes amb hàbits de vida saludable: una bona alimentació, exercici físic adaptat a les característiques de manera regular, un bon descans, evitar el consum d'alcohol i el tabaquisme, entre d'altres.\nEn qualsevol període de l'any, fes servir protector solar. Sense aquesta cura cosmètica bàsica, exposes la teva pell a problemes importants de la salut derivats de l'efecte de el sol.\nA més, aplicar-la diàriament evita que la teva pell es cremi i que, a més, envelleixi abans de temps. El sol pot provocar que apareguin taques, i a més produeix estrès oxidatiu, accelerant les arrugues.\nA l'hora de triar el teu fotoprotector, és recomanable escollir un que compti amb filtres UVA i UVB, hidratant i resistent a l'aigua.


El complex de recerca a l’antic Mercat del Peix s’estrenarà amb dos anys de retard El complex de recerca a l’antic Mercat del Peix s’estrenarà amb dos anys de retard – Tot Barcelona | Notícies i Informació d'actualitat a Barcelona\nEl complex de recerca a l’antic Mercat del Peix s’estrenarà amb dos anys de retard\nLa previsió és que els tres edificis que acollirà estiguin enllestits el 2025 i hi treballaran 1.200 persones\nEl complex de recerca a l'antic Mercat del Peix estarà construït el 2025 / Ajuntament\nACN 18/03/2021 4:24 pm\nEl projecte per construir un nou complex de recerca al solar on hi havia l’antic Mercat del Peix comença a posar-se en marxa. Actualment el solar, situat al costat del Campus Ciutadella de la UPF, acull un pàrquing però d’aquí a un any començaran les obres per al nou complex. L’Ajuntament de Barcelona ja té a punt el Pla Especial Urbanístic i de Millora Urbana que ordena l’espai i en defineix els usos i el plenari l’aprovarà aquest mateix mes.\nAmb el pla tramitat, la previsió ara és que les obres comencin el 2022 i acabin el 2025, amb un cost total de 92,8 milions d’euros. Fa dos anys, quan es va anunciar el compromís per a fer el nou pol científic, es preveia enllestir el complex el 2023 i que el cost fos d’uns 70 milions. El projecte està promogut per la UPF, amb la participació del Consell Superior d’Investigacions Científiques (CSIC), i el Barcelona Institute of Science and Technology (BIST).\nEn una roda de premsa conjunta, l’alcaldessa de Barcelona, Ada Colau, ha destacat que és “un projecte estratègic de la ciutat” i ha celebrat que sigui una “aposta” que té moltes complicitats. Per la seva banda, la tinenta d’alcaldia d’Urbanisme, Janet Sanz, ha explicat que el planejament urbanístic ja va ser aprovat aquesta setmana en comissió al consistori amb el suport de tots els grups municipals i per tant dona per fet que el plenari l’aprovarà la setmana vinent. “Avui aquest projecte és una certesa”, ha indicat.\nDurant la seva intervenció, Sanz ha celebrat posar l’urbanisme “al servei” de la ciència i ha assegurat que urbanísticament el complex estarà ubicat “en un encaix perfecte”, al costat de la universitat però també a prop de l’Hospital del Mar i la Fundació Pasqual Maragall, per exemple. L’espai, on actualment hi ha un aparcament públic a l’aire lliure, és propietat de l’Ajuntament de Barcelona i de la UPF. Té una superfície d’uns 7.500 metres quadrats i el projecte arquitectònic preveu construir tres nous edificis amb una edificabilitat total de més de 46.000 metres quadrats.\nTres edificis dedicats a la recerca\nCom ja estava previst, en el solar que abans acollia el Mercat del Peix s’hi construiran tres edificis, que integraran el complex de recerca: un nou edifici del BIST, un de l’Institut de Biologia Evolutiva (IBE CSIC-UPF) i un altre de la UPF. L’edifici del BIST serà el més gran de tots i estarà dedicat a la medicina personalitzada. Concretament, els investigadors que hi treballaran abordaran el repte d’eines per a la medicina de precisió, des de l’estudi de malalties com el càncer, o enfocaments terapèutics com la nanomedicina, la modulació de la resposta immune i la regeneració de teixits.\nL’edifici de l’IBE estarà dedicat a la biodiversitat i permetrà a l’institut reunir tots els seus investigadors en un sol espai, ja que actualment treballen en dos edificis separats. A més, obrirà dos nous programes científics per augmentar la seva activitat. Per últim, la UPF ubicarà en el seu edifici el seu Centre de Recerca i Innovació per al Benestar Planetari. Aquest centre vol ser un punt de trobada per desenvolupar projectes interdisciplinaris d’àmbits com la salut global o la ciència de dades.\nSanz també ha explicat que el planejament urbanístic no només defineix els usos del solar sinó que també defineix les condicions d’edificació per garantir una “excel·lència ambiental i sostenible”. En aquest sentit, els nous edificis inclouran solucions integrades de gestió d’aigua, residus i energia prioritzant el medi ambient, amb reducció de la demanda d’energia i de la petjada ecològica global, limitant la contaminació acústica i ambiental, i incidint en una mobilitat sostenible. A més, es farà un nou aparcament soterrani, que serà construït i gestionat per l’empresa Barcelona Serveis Municipals (B:SM). Tindrà dues plantes: la primera connectarà amb la resta d’edificis de la UPF, i la segona serà l’aparcament gestionat com a centre de serveis a la mobilitat sostenible.\nCost i calendari d’obres\nCada institució assumirà el cost del seu edifici, ja sigui amb finançament propi o buscant una fórmula de finançament en cas necessari. Concretament, l’edifici del BIST costarà 54,9 milions; el de la UPF 15,1; el de l’IBE 11,5; i l’aparcament soterrani 11,3. En total, el projecte ascendeix a un cost aproximat de 92,8 milions d’euros. Les obres a l’espai de l’Antic Mercat del Peix s’executaran en diverses fases. A finals de juny del 2021 es triarà el projecte guanyador del concurs arquitectònic per construir l’edifici del BIST d’entre els cinc projectes finalistes.\nD’altra banda, la UPF i el CSIC han acordat convocar, durant el segon semestre del 2021, un concurs arquitectònic conjunt, amb la finalitat d’aconseguir que els dos edificis que es construiran tinguin una coherència estètica. El febrer del 2022 s’adjudicarà el projecte guanyador d’aquest concurs. En relació a l’aparcament soterrani, el projecte s’aprovarà al setembre d’aquest any, amb una previsió d’inici d’obres l’abril del 2022 i una duració de dos anys.\najunt Innovació Investigació Medicina Salut Universitats


Es presenta "Girona Vora" per connectar els barris de la ciutat a través dels espais naturals\nLa iniciativa, dissenyada per l'Ajuntament de Girona, el paisatgista Martí Franch i la Federació d'Associació de Veïns de Girona, proposa multiplicar per vuit els parcs urbans existents i crear una infraestructura verda d'unes 600 hectàrees amb l'objectiu d'apropar la natura a la ciutadania i de posar-la en valor.\nLlegeix més sobre Es presenta "Girona Vora" per connectar els barris de la ciutat a través dels espais naturals\nGirona incorpora la figura dels agents ambientals per fomentar el compliment de les ordenances municipals\nLlegeix més sobre Girona incorpora la figura dels agents ambientals per fomentar el compliment de les ordenances municipals\nAjudarà les espècies que remonten el riu a superar el desnivell que hi ha ara, i que és d'un metre.\nLlegeix més sobre Comencen les obres de l'escala de peixos al riu Onyar\nLlegeix més sobre Girona instal·la una caixa niu de falcó pelegrí al campanar de la Catedral\nGirona iniciarà la recollida porta a porta a Campdorà en tres mesos\nDispositiu de recollida porta a porta a Sant Daniel. aniol resclosa\nL'Ajuntament de Girona i l'associació de veïns de Campdorà han acordat que la recollida de les deixalles porta a porta començarà en aquest barri d'aquí a tres mesos. D'aquesta manera, el barri se sumarà al de Sant Daniel, on aquest tipus de recollida ja fa una temporada que funciona amb èxit.\nLlegeix més sobre Girona iniciarà la recollida porta a porta a Campdorà en tres mesos\nEs tracta d'aplicacions innovadores que tenen com a objectiu augmentar l'eficiència i la transparència dels serveis municipals. Després d’unes setmanes de prova pilot, s’ha posat en marxa un sistema d’ús de dispositius amb GPS per fer el seguiment dels serveis de neteja de Girona+neta que fan l’escombrada manual als carrers de la ciutat.\nLlegeix més sobre Girona implementa nous sistemes de seguiment i millora de la neteja i la jardineria a la ciutat\nGirona amplia la xarxa de sensors acústics\nS'han ubicat tres nous sensors acústics i es preveu que l'any vinent se'n posarà un altre que se sumaran als cinc que hi havia fins ara. Els nou sensors permetran consultar en temps real l’estat de la qualitat acústica als carrers de Girona i saber quins punts són els més problemàtics i en quines hores ho són més.\nLlegeix més sobre Girona amplia la xarxa de sensors acústics\nUn tècnic fent funcionar la caldera de biomassa. acn\nL'aposta per la biomassa a la demarcació de Girona arrela i comença a donar els seus fruits. Lluny de ser una moda, les diferents iniciatives ja estan donant resultats que es tradueixen amb nous llocs de treball, més hectàrees de bosc utilitzades i una reducció dels costos d'energia dels municipis.\nLlegeix més sobre La Diputació de Girona aspira a subvencionar calderes de biomassa en 500 edificis


La història d’Horus, el déu falcó, que emprèn un periple per tal de recuperar el seu tron. Una versió neta i polida de 'Joc de trons'\nAixò és la història d’Horus, el déu falcó, que emprèn un periple per tal de recuperar el seu tron, amb l’ajuda d’un mortal diminut. Alex Proyas ha passat l’abrillantador dels efectes digitals a l’aventura. Protagonitzada pel Jaime Lannister de 'Joc de trons', en alguns moments, 'Dioses de Egipto' sembla la versió neta i polida de la sèrie ideada per George R.R. Martin. Aquí, les ferides vessen or en comptes de sang: és la imatge perfecta dels temps que corren, més virtuals que orgànics. La incursió en l’espai exterior, on trobem un déu Ra interpretat per Geoffrey Rush, atorga a la pel·lícula una textura viutantera i ens deixa una imatge interessant, la d’una terra que no és rodona sinó plana, evidenciant així les creences del món poblat per déus i reis que proposa el film. Això és el millor de 'Dioses de Egipto', quan es mira en el mirall de la història del cinema d’aventures.


La Generalitat mobilitza 7,5 milions d'euros per reduir l'impacte del coronavirus sobre els autònoms\nLa Generalitat destina 7,5 milions d’euros a reduir l’impacte del coronavirus sobre els autònoms\nEl govern també es compromet a mantenir la continuïtat de la contractació pública i a acceptar demorar el cobrament de tributs\nEl govern ha aprovat noves mesures per a reduir l’impacte econòmic del coronavirus 2019. En primer lloc, el Departament de Treball, Afers Socials i Famílies destinarà una partida de 7,5 milions d’euros a ajudar els autònoms que acreditin una reducció dràstica i involuntària de la seva activitat econòmica. Els ajuts arribaran a un màxim de 2.000 euros per beneficiari i es preveu que abastin 4.500 treballadors.\nPer tenir accés a la prestació, els treballadors han d’estar donats d’alta al règim especial de treballadors autònoms de la seguretat social (RETA) i tenir domicili fiscal a Catalunya. D’una altra banda, cal acreditar les pèrdues econòmiques durant el mes de març d’enguany fent la comparació amb el març de l’any passat. Els autònoms amb una antiguitat inferior a un any, han de fer la comparació amb la mitjana de la facturació mensual des de l’alta al RETA.\nEl govern també es compromet a garantir la continuïtat de la contractació pública i a acceptar la demora del pagament de tributs. El vice-president, Pere Aragonès, es va reunir ahir amb els principals sindicats del Principat i va tornar a demanar al govern espanyol que es comprometi a ajornar el cobrament de les quotes d’autònoms, seguretat social i IVA.\nLa setmana passada, la Generalitat va anunciar una línia de préstecs de mil milions d’euros per ajudar les petites i mitjanes empreses a encarar els problemes derivats de la crisi del coronavirus 2019, garantint la liquiditat i el màxim de llocs de feina. Amb avals de l’Institut Català de Finances (ICF) i Avalis, l’executiu va dir que assumiria el 75% del risc dels crèdits que puguin oferir les entitats bancàries.


L'absència del rei a Barcelona desperta l'ira dels jutges espanyols\nPer primera vegada en vint anys, el màxim representant de la monarquia espanholano presideix el tradicional lliurament de diplomes a la nova promoció de jutges, celebrat aquest divendres, a l’Escola Judicial de Barcelona. Malgrat això, l’absència del rei a Barcelona ha despertat l'ira dels jutges espanyols.\nA les portes de la sentència de la inhabilitació del president de Catalunya, Quim Torra, es va informar, per motius de seguretat, la decisió de l’absència del rei a l'esdeveniment. Tot i així, el Consell General del Poder Judicial (CGPJ) va explicar que el monarca havia acceptat inicialment la invitació, però finalment ha decidit de no assistir a l'acte.\nSegons el CGPJ, l'absència de Felip VI és el resultat d'una decisió del govern de Pedro Sánchez. Diversos mitjans relacionats amb l'Estat espanyol, com l'ABC, ha classificat que l'absència del monarca de lliurar diplomes als nous jutges és un gest cap a l'independentisme català, després d'una suposada "pressió separatista acceptada pel govern espanyol".\nNotícia relacionada: Quan la justícia espanyola persegueix un pallasso i protegeix l'ex-rei\nEntitats jurídiques exigeixen explicacions al govern espanyol\nL'absència del rei a Barcelona contradiu les expectatives de diverses entitats jurídiques espanyoles. L’Associació de Professionals del Poder Judicial, amb més de 1.400 membres, ha exigit, per mitjà dúna declaració contundent, que el govern espanyol aclareixi "els motius reals" de l'absència del rei, i que s'adoptin les mesures necessàries que garanteixin la normalitat de l'esdeveniment, la seguretat i la integritat física de tots els assistents, "especialment la dels companys que formen part de la nova promoció de jutges".\nSegons l'entitat "és molt preocupant que, en un estat de dret, el govern declari la seva incapacitat de garantir la seguretat del cap d’Estat en un acte institucional a l’Escola Judicial de Barcelona, per a la màxima autoritat de la nació. Més encara, com assenyalen alguns mitjans, aquesta invocació a la seguretat només pretén dissimular motius obertament contraris a la Constitució”, adverteixen els jutges de l'Associació, i, a més recorden que, com a poder estatal, ells "administren la Justícia" en nom del rei.\n"Una notícia greu"\nA més de l'Associació de Professionals del Poder Judicial , l'Associació Judicial Francisco de Vitòria considera "una notícia greu” l’absència de Felip VI a l'acte, i exigeix explicacions al govern de Pedro Sánchez. Declaren que, l'entitat exigeix que "les circumstàncies polítiques no poden condicionar un acte solemne d'un poder independent com la Justícia, perquè això també és separació de poders”.\nO Fòrum Judicial Independent, tal com es publica Europa Press, també considera "molt greu" l'absència del monarca, i afirma que "els nous jutges saben per què l'Estat, la Constitució i l'ordenament jurídic els donen l'esquena en un moment com aquest".\nL'objectiu era "protegir la monarquia"\nEl ministre espanyol de Justícia, Juan Carlos Camp, va dir que "l'absència del rei a Barcelona es justifica per l'obligació del govern de protegir la monarquia“. Tot i això, no va especificar què podria posar en perill Felip VI durant la seva visita a Barcelona: "la decisió es va prendre en funció de totes les variables", va dir.\n"Visca el rei!"\nEn l'acte solemne d'aquest divendres, el president del Consell General del Poder Judicial, Carlos Lesmes, va destacar "l'especial vincle constitucional entre la Corona espanyola i el poder judicial", i va protestar per l'absència de Felip VI a Barcelona.\nAl final de la cerimònia, una de les vocals va sol·licitar, després del discurs de Lesmes, que tots els participants “va cridar amb moderació, però amb convicció, Visca el rei“. La sol·licitud va ser acceptada i va ser contestada amb aplaudiments.\nSuggeriments de publicacions per llegir\nVicent Partal, director de Vilaweb, va escriure un editorial titulat “El rei i els jutges es van desenmascarar i la crisi a Espanya esdevé monumental“. A la publicació, Partal mostra com el propi govern espanyol, liderat per Pedro Sánchez, està sent víctima del seu aval dels atacs de la monarquia espanyola i dels jutges contra la independència catalana. 'El cert és que la dreta espanyola té un concepte patrimonialista de poder: si no governa Espanya, considera il·legítim el govern encarregat. I els jutges espanyols, un poder franquista, tenen la seva pròpia agenda política. Política. Una agenda que coincideix amb la del partit VOX. És a dir, amb la del monarca".\nL'Ajuntament de Barcelona treu la medalla d'or al rei ...\nTransport públic gratuït a Barcelona per serveis essencials\nPrimer cas de coronavirus confirmat a Catalunya\nMUHBA inaugura l'exposició 'Barcelona Flashback'


Regatta Printed Lever Blau comprar i ofertes a Trekkinn\nDescripció Regatta Printed Lever\nLa butxaca inferior esquerra de Packaway es converteix en bossa de cinturó.\nEtiqueta de nom impresa (fins a 8 anys).\nTeixit de polièster lleuger d'isolita impermeable i transpirable.\nCreix a la caputxa de malla.\nMalla de part, folre de tafetà de polièster de part.\nPunt de corda fixa fix.\nCòdula de corda ajustable de 7 anys d'edat.\nAcabes de trobar la millor oferta per Regatta Printed Lever! Pensa en trekkinn si vols renovar o complementar el teu equipament de muntanya. trekkinn és una botiga online que treballa amb les millor marques esportives nacionals i internacionals com Regatta per oferir-te tot el que necessitis per practicar esport. Consulta tots els productes disponibles de la categoria Roba nens.\nCaracterístiques Regatta Printed Lever\nTecnologias Regatta Printed Lever\n$ 73.53 $44


Taula rodona per evidenciar el pes històric del Sindicat Vitícola, pioner i propulsor del cooperativisme\nPàgina principal >> Cultura >> Taula rodona per evidenciar el pes històric del Sindicat Vitícola, pioner i p...\nAprofitant el centenari del Sindicat Vitícola de Martorell, Els Racons del Vimart van incloure aquest dimecres als jardins de l’Enrajolada una taula rodona per divulgar el pes històric de l’entitat. Es va fer posant accent en el fet que va esdevenir el primer sindicat a Catalunya i que va comportar una repercusió econòmica molt positiva per als seus afiliats. Hi van participar cinc ponents.\nLa cita va juntar l’actual director-gerent del Sindicat, Xavier Fonollosa, el secretari Salvador Sucarrats, el fill del primer administrador, Joaquim Oliver, el nét del fundador, Jaume Santacana, i l’historiador local Ferran Balanza. L’alcalde Xavier Fonollosa va recordar que “porto 30 anys vinculat professionalment al Sindicat i a nivell familiar el meu besavi en va ser un dels fundadors. És una entitat que ha superat guerres, dictadures i transicions amb diverses formes jurídiques i que ha sigut eix aglutinador de la pagesia de la comarca”.\nL’historiador Ferran Balanza va emfasitzar que “va ser el primer sindicat d’aquestes característiques a Catalunya, i a Espanya va arribar a ser la segona alcoholera, gràcies a l’esforç que des de jove que va tenir el seu fundador, Francesc Santacana Romeu, per difondre el cooperativisme arreu”. Fruit d’això, recalcava, “el Sindicat va tenir un pes molt important arribant a tenir més de 5.000 afiliats, i va multiplicar per 10 els rendiments dels pagesos dedicats al vi gràcies a l’aprofitament dels subproductes de les mares i la brisa, per fer-ne destil·lat d’alcohol i licors”.\nJaume Santacana, nét del fundador del Sindicat, va definir el seu avi com a “una persona ordenadíssima, a qui li agradava molt participar en converses i tertúlies, escoltava, era molt curiós i ho volia conèixer tot de primera mà”. La seva empenta va ser “un valor molt positiu per a la família i n’estic molt orgullós. Crec que va ajudar molt la pagesia, bàsicament els vinaters, i va establir una estructura molt sòlida a nivell administratiu i comercial”.\nTot seguit, a la Casa de Cultura de La Vila es va celebrar un tast de 4 varietats de raïm -Parellada, Moscatell, Chardonnay i Sumoll- i de 4 vins que se n’elaboren amb cadascuna d’elles. El pagès martorellenc Josep Vila es va encarregar d’explicar les característiques dels quatre tipus de raïm:\nLa part dels vins va anar a càrrec de l’enòleg de la DO Penedès Pere Escuder, qui també va explicar al públic participant les característiques del Mu (Sumarroca), Montònega ’10 (Mas Rodó), Col·lecció (Albet i Noya) i Sumoll 2013 (Jané Ventura):


Casa de VbN: 09/16\nEncara sota els efectes devastadors de les retallades, el desembarcament programàtic de Jaume Collboni ha de ser l'anunci del retorn d'un debat cultural desaparegut els darrers anys. La posada de llarg amb conferència, les primeres decisions (IBI, negociació amb Plensa o cultura als barris) són senyals de que un nou paradigma es vol sotmetre a discussió. Arrasat el model de l'opulència i inert el patró de la precarietat, la cultura ha de buscar un nou camí per recuperar el paper de mediador social que li correspon. Collboni i el seu equip ho entenen així, i tot i la falta d'alè dels anteriors gestors, sembla disposat a recuperar el temps.\nHe trigat uns dies a dir això esperant la resposta de Santi Vila. Presumia que el conseller, persona de diàleg, recolliria l'envit i, com a mínim, posaria les bases per restablir un debat a la recerca d'un model de futur que superi la inanició aportant una nova volada a un sector depauperat. Però passen els dies i el Departament de Cultura continua desaparegut en combat. Qui fa un temps parlava de tornar als valors fundacionals com a instrument a partir del qual posar en valor de nou les institucions, ara encapçala un organisme incapaç d'aportar cap element de discussió més enllà d'inauguracions oficials. De fet, la seva intervenció recent més sonada ha estat saludar els guanyadors de les eleccions basques i gallegues, i ja ha estat públicament renyat per Mònica Terribas. Ni al seu blog ni als parlaments protocol·laris tampoc no hi abunden les reflexions culturals prospectives. I amb algun director general virtual, el seu equip mai no ha funcionat. Així no hi ha debat, hi ha atrofia. I anem esllanguint.\nPublicado por Rafael Vallbona a dimecres, de setembre 28, 2016 Cap comentari:\nLes feuilles mortes, Iggy Pop canta Yves Montand\nPublicado por Rafael Vallbona a dijous, de setembre 22, 2016 Cap comentari:\nS'acaben de publicat tres extensos reculls d'alguns dels més grans contistes de la segona meitat del segle XX; si més no dels més valorats: Raymond Carver, Roald Dahl (Anagrama) i David Foster Wallace (Periscopi). Són estils absolutament diferents. De la inesperada crueltat màgica de Dahl a la contenció absoluta de Carver, passant per la vehemència desfermada de DFW, tots tres van crear un univers propi i literàriament convuls capaç de perdurar enllà de modes i tendències. A còpia d'històries curtes van bastir una obra solida perfectament sostenible i original. El problema dels lectors d'avui és el gènere. Al nostre país el conte no acaba d'atrapar.\nCom sosté el filòsof de moda Byung-Chul Han a 'La societat del cansament' (Herder), és lògic pensar què, en temps de trastorns per dèficit d'atenció i de violència neuronal per la pèrdua de l'estranyesa, col·lapses ocasionats per l'excés de positivitat, el conte hauria de ser un gènere literari en boga. La substitució d'un procés de creació expansiu en favor d'un per condensació hauria d'atraure lectors perduts en la diàspora de la societat disciplinària. El conte hauria de viure un autèntic big-bang editorial. Revistes i diaris (digitals o no) n'haurien d'anar plens. El públic hauria de demanar contes negres, eròtics, filosòfics o d'aventures com demanen sèries de TV. Però no. Qui llegeix, bo o dolent, sembla que prefereix el relat llarg i gruixut. I les editorials es veu que també. Qui va ser primer? Ves a saber. Com que els tres llibres citats tenen entre 430 i 700 planes, potser aquest gruix revifa la lectura de tres escriptors que van fer de les històries curtes una obra de llarga volada.\nNo érem gaires els que vam maldar durant anys per una rentrée literària a l'estil francès; però érem insistents i al final ens n'hem sortit: el llibre en català ja te la rentrée consolidada, és diu Setmana del llibre en Català. Amb nou espai, més participants i massa calor (em deien que la calor feia perdre vendes), la 34èna edició ha estat un èxit. És clar que hi ha coses a millorar, sempre cal millorar; però per un sector que encara pateix la crisi i l'abandonament de l'administració, consolidar una activitat potent i central que ha mobilitzat favorablement la ciutadania i l'opinió pública és una bona forma de recuperar gradualment el protagonisme social perdut. La rentrée fa el llibre més visible i el sector més connectat amb el món; pas previ a la internacionalització de la Setmana.\nSón molts els factors que han provocat l'ensulsiada del llibre, ara no cal enumerar-los, però recuperar tan esplendor com es pugui només es farà prestigiant-se, guanyant nova visibilitat, provocant atracció i interessant. Aquesta Setmana ha mostrat al ciutadà, lector o no, que això dels llibres i la lectura pot ser una activitat atractiva per a tothom. Actes, novetats, autors i editors han treballat plegats en aquest sentit com mai. El llibre és un art industrial que ha de recuperar un lloc en l'hostil territori d'aquesta època líquida. I en català encara més. Per això cal seguir per aquest camí, i amb més intensitat encara. La taca d'oli que s'ha escampat per l'avinguda de la Catedral ha d'acabar xopant tothom i tots els estaments de la societat catalana. De moment, si l'edició en català comença tímidament a aixecar el cap, la Setmana hi te força a veure.\nPublicado por Rafael Vallbona a dijous, de setembre 15, 2016 1 comentari:\nLa Setmana del Llibre en Català cova polèmica sobre el cèlebre concepte de 'biblioteca personal'. El president de la Setmana, en Joan Sala, defensa en una entrevista el dret i el deure ciutadà de tenir una col·lecció de llibres propis, i la Maria Bohigas, Club editor, replica en un text al seu blog titllant el concepte gairebé de reaccionari i a qui el defensa de venut al mercat.\nNingú no es fa lector a còpia de comprar llibres. Els lectors neixen amb llibres d'altri; d'algú que el tempta i li ven be la història. I encara hi afegiria que les lectures obligatòries escolars fan ben pocs lectors. Obligar a llegir, espanta. Seduir i convèncer, atrau. I qui fa l'acció d'atraure és qui deixa un llibre a un tercer: el socialitza. No li imposa.\nSi aquest tercer és atrapat per la teranyina literària, voldrà un segon llibre. Buscarà prescriptors (professionals o no) i ajuda. Però mai un segon i tercer llibres emocionen i agraden tan com el primer. Per això en buscarà un altre, i un altre i encara un sisè i un desè que l'enganxi com el primer. I d'aquest frenesí de desig per un text que commogui com el primer, neix la biblioteca personal. I quan, després d'anys i llibres, aquell lector giri el cap per veure que ha quedat enrere, veurà una llarga rastellera de llibres llegits, prestats o comprats. Un camí vers el coneixement, la llibertat i el plaer, que va començar quan algú el va convèncer que llegís un llibre que, estava segur, li agradaria. S'haurà fet lector entre el comú, la socialització, i el propi, la passió per gaudir a frec de pell aquelles obres que li han obert la ment. Però vendre és una altra cosa; i mestres i bibliotecaris, van com van.\nPublicado por Rafael Vallbona a dijous, de setembre 08, 2016 Cap comentari:\nPublicado por Rafael Vallbona a dijous, de setembre 01, 2016 Cap comentari:\nTinc una tirallonga de correus d'editorials que proposen novetats i presentacions durant la Setmana del Llibre en Català que s'inaugura demà. Alguns valdran la pena, com 'Cel estàtic d'elevadors', l'esperat poemari de Ricard Mirabete, o 'Aprendre de lletres', les lúcides reflexions d'Enric Prats al voltant del valor pedagògic de la literatura. D'altres potser no interessen tant, com passa a totes les cultures; de tot n'hi ha. El que compta és que la Setmana creix. I quan dic creix no només vull dir en casetes, públic, expositors (un 28%) i vendes, sinó en interès cultural: és aquest element el que la fa sòlida, atractiva i, si se'm permet, esperada.\nI és que, malgrat el caràcter residual, en alguns insultantment ètnic, amb que molts dels grans mèdia tracten el llibre en català, el nivell i la qualitat de la creació, l'edició i la distribució del llibre te un estàndard idèntic al de qualsevol altra cultura i indústria europea.\nLa Setmana certifica aquesta situació, treu al carrer la realitat creativa i comercial i la posa a l'aparador perquè el lector jutgi més enllà de banals influències i creixi. El resultat és positiu any a any, fonamentalment perquè es fa millor. Ja queden lluny algunes edicions quasi clandestines, patètiques. La Setmana ha retrobat l'autèntic sentit amb que va néixer: sortir a buscar el lector. I funciona, perquè fa anys que ningú (llibreters, editors, autors) em diu que n'està descontent. Probablement una de les fites de l'edició que s'inaugura demà serà la concessió del Premi Trajectòria a la traductora Anna Casassas. Ella és un dels millors exemples possibles de tot això que he dit. Quin luxe tan normal tenir-la.


El ple de Sant Joan les Fonts dona per tancada la polèmica de l'alcaldia accidental i aprova la cessió de sis habitatges per a lloguer assequible - Garrotxa Digital\nSant Joan les Fonts - Publicat a les 16.26\nComentaris tancats a El ple de Sant Joan les Fonts dona per tancada la polèmica de l’alcaldia accidental i aprova la cessió de sis habitatges per a lloguer assequible\nLa proposta de donar compte de l’informe dels serveis jurídics de la Diputació era un dels primers punts de l’ordre del dia al ple de l’Ajuntament de Sant Joan les Fonts. Segons l’informe, el nomenament de la tinència d’alcaldia d’Anna Serra va ser abans de la conformació de la Junta de Govern Local. Això, segons el document dona validesa a tot el que l’Ajuntament ha aprovat mentre Anna Serra ha estat alcaldessa accidental.\nAnna Serra, alcaldessa accidental de Sant Joan les Fonts: Aquests tres mesos que hem anat aprovant acords, des del moment que s’ha validat aquí, són vàlids.\nSant Joan Plural, a l’oposició, manté dubtes però prefereix donar per tancada la qüestió.\nIsabel Rigat, portaveu de Sant Joan Plural-AM-ERC: Nosaltres creiem que no s’ha arpfundit prou bé en la qüestió, hi hauria molts matisos a dir, però intentarem continuar pel bé del municipi. Nosaltres no hem estat mai en contra de la persona d’Anna Serra perquè pogués ser alcaldessa accidental, sinó per la manera que ho van fer.\nPer prudència, l’anterior ple va aprovar la suspensió de la Junta de Govern Local. Ara esperaran el retorn de l’alcaldessa, Maria Vidal, que es preveu en breu, per tornar-la a conformar.\nEl ple celebrat aquest dimarts al matí ha aprovat el conveni de col·laboració amb la SAREB, segons el qual se cedeix el bloc de sis habitatges del número 7 del carrer Margarida Cabrafiga de la Canya a l’Ajuntament per destinar-lo a lloguer assequible.\nEl ple també va aprovar inicialment i per unanimitat la instal·lació d’una caldera de biomassa que donarà servei a l’escola Castanyer i la llar d’infants El Niu, per un import de 135.000 euros, subvencionat per la diputació en un 50%. Entrarà al pressupost municipal del 2021.\nLes mesures per pal·liar els efectes negatius de la COVID s’aprovaran en un pròxim ple.\nUn dels escriptors de fora de Catalunya que ha participat aquest cap de setmana al festival MOT d'Olot, l'escriptor i periodista xilè Luís Sepúlveda, va parlar de la situació de Catalunya durant la seva intervenció al certàmen literari. Sepúlveda va dir…


Armari de cuina de tancament suau Cistella de tirador de canó KB069 Fabricants i proveïdors Xina - Preu de fàbrica - Maquinari de glòria\nArmari de cuina de tancament suau Cistella de ascensor per a tirador KB069\narmari de cuina de tancament suau treure la cistella de l'ascensor Paràmetre del producte Paquets d'enviament i enviament Preguntes freqüents 1. On és la vostra ubicació de fàbrica? La nostra fàbrica està situada a la ciutat de Xingtan, districte de Shunde, ciutat de Foshan, on es troba a uns 40 minuts en cotxe de la ciutat de Guangzhou. 2.Can us ofereix mostres gratuïtes? Per al ...\narmari de cuina de tancament suau treure la cistella de l'ascensor\nCODI DE L'ÍTEM Ample del gabinet (mm) Profunditat Ample Alçada\nPreu Terme: FOB SHUNDE, FOB GUANGZHOU, FOB SHENZHEN, Ex-work.\nTermini de pagament: T / T, dipòsit del 30% abans de la producció, saldo degut abans de la càrrega.\nHora d'entrega: 35-40 dies després de la recepció del dipòsit.\nTerme d'embalatge: Polietilè amb envasos normals d'exportació, es pot empaquetar com a sol·licitud de cutomer.\n1. On és la vostra ubicació de fàbrica?\nLa nostra fàbrica està situada a la ciutat de Xingtan, districte de Shunde, ciutat de Foshan, on es troba a uns 40 minuts en cotxe de la ciutat de Guangzhou.\n2.Can us ofereix mostres gratuïtes?\nPer a la petita cistella petita o rack simple, podem oferir la mostra de forma gratuïta. Per al producte de gran dimensió, carregarem com a preu cotitzat. I el client hauria de ser responsable del càrrec de lliurament.\n3.Què oferiu un servei personalitzat?\nSí, podem. Podeu enviar-nos detalls de dibuix o productes, llavors us personalitzem.\n3. Podem fer que la cinta s'introdueixi a la mida o a la forma que es demana.\nBenvingut a l'armari de cuina de tancament suau i de gran qualitat a l'engròs, baixa la cistella de l'ascensor kb069 de Glory Hardware, que és coneguda com un dels fabricants i proveïdors professionals a la Xina pels seus productes de qualitat i un servei excepcional. Si us interessa, poseu-vos en contacte amb la nostra fàbrica.\nHot Tags: armari de cuina de tancament suau tira la cistella de l'ascensor kb069 Xina, fabricants, proveïdors, majorista, fàbrica, preu\nCala de tija de diapositiva GLORY de GLORY Caixa de ...\nBiga de billar, bisagra de pont, bisagra de granota ...\nHA008 Armari moderna maneta cuina tira tiradors de l...\nCalaix d'escriptoris panys Gabinet panys amb clau ca...\nPortat il·luminació de armari armari LightLed roba


Tots els guardonats de la 63a Nit de l'Esport | Mataró Audiovisual\nTots els guardonats de la 63a Nit de l'Esport\nJosep Maria Spà dv., 06/04/2018 - 22:58\nA part dels premis pels esportistes i els equips, durant la gala es premien tots els agents esportius.\nPer una banda, Alberto Peña recollia el premi al millor tècnic esportiu, per la seva tasca al capdavant del primer equip de l’Associació Esportiva Boet Mataró. El premi “Josep Gomà Carol” a la millor tasca periodística anava a parar a les mans de Santi Carreras, autor del llibre “Més de 100 anys de l’esport a Mataró”.\nUn any més també es van premiar l’esport adaptat. El centre d’educació especial Les Aigües recollia el premi per la seva trajectòria en l'esport adaptat i el jurat també premiava Ariel Shrenck, nedador de l’equip d’esport adaptat del CN Mataró.\nJordi Barrufet, membre del Consell Municipal d’Esports i vinculat a l’escola Solixent, s’ha endut el guardó a la trajectòria en l’esport escolar. A més, l'Escola Balmes, el GEM, Freta i l'Escola La Llàntia també han rebut premis relacionats amb els Jocs Escolars.\nL'àrbitre d'hoquei patins Albert Marquez, el president de l'associació de clubs de futbol de mataró, Albert Forns, l'empresa Vialser per la seva promoció envers de l'esport i els 4 equips que aconseguien l'ascens a categoria estatal també van tenir el seu premi. I mencions per les germanes encara en actiu en badminton i handbol Gloria i Isa Latorre i el veterà triatleta de 71 anys Toni Noe van completar la setantena de guardons.\nLa periodista mataronina Helena Novellas ha estat l'encarregada de conduir la gala acompanyada d'Anna Gual, periodista de Mataró Audiovisual i membre del jurat, qui s'ha encarregat d'anunciar els veredictes.\nUna gala on el cinema i la dansa de mes que ball també van tenir el seu paper destacat.\nL’arxiu municipal rep el fons documental de l'Hospital Sant Jaume i Santa Magdalena


Visites comentades a l'exposició "Avarca de Menorca: del camp a la passarel·la"\nEntre els mesos de juny i setembre el Centre Artesanal de Menorca oferirà visites guiades a l'exposició temporal “Avarca de Menorca: Del Camp a la passarel•la”.\nLes visites guiades i gratuïtes es portaran a terme tots els dimarts i dimecres a les 18:30 hores a partir del 17 de juny i fins el 10 de setembre. Tindran una durada de 45 minuts aproximats, i seran a càrrec del responsable del Centre i comissari de l'exposició.\nL'exposició “Avarca de Menorca: del camp a la passarel•la” fa un repàs a la història de l'avarca menorquina, un calçat de gran arrelament entre la població de l'illa. La mostra és una manera única de fer palès el pes cultural, social i econòmic d'aquest tipus de calçat per l'illa.\nEn aquest sentit, el Conseller d’Economia, Medi Ambient i Caça, Fernando Vilallonga, recorda que un dels objectius del departament és la promoció dels diferents sectors productius de l'illa, entre ells el calçat i, de manera especial, les empreses que representen la marca de garantia “Avarca de Menorca”.\nPer més informació: 971 15 44 36 centre@artesaniademenorca.com.


Funcions del Senat | Senat d’Espanya\nLa Constitució espanyola de 1978 (article 66) atorga a les Corts Generals i, per tant, al Senat, les tres funcions típiques de tot Parlament: la potestat legislativa de l’Estat, l’aprovació dels seus pressupostos i el control de l’acció del Govern. A aquestes s’hi afegeixen les previstes en altres articles de la Constitució.\nFunció d’autorització de tractats internacionals\nFunció de control i impuls polític\nFunció d’integració territorial\nFunció d’elecció d’altres òrgans\nEl Congrés dels Diputats i el Senat participen en el procediment d’aprovació de les lleis de l’Estat. Aquesta aprovació es fa després de seguir un procediment de caràcter deliberant i públic que permet que les seues opinions arriben a l’opinió pública. Aquesta participació en la funció legislativa no es desenvolupa en termes d’igualtat entre totes dues Cambres:\nLa tramitació parlamentària de tot text legislatiu s’inicia habitualment al Congrés dels Diputats, a diferència del que passa en altres països, en què l’autor de la iniciativa pot optar per la Cambra que haurà de conéixer el text en primer lloc U(article 88 de la Constitució). Només en un cas intervé el Senat en el procediment legislatiu amb prioritat temporal sobre el Congrés dels Diputats: en els projectes del Fons de Compensació Interterritorial, excepció del principi general que es justifica en raó de la concepció del Senat com a Cambra de representació territorial (articles 74.2 i 158.2 de la Constitució).\nb) El Senat ha de deliberar sobre textos ja aprovats pel Congrés dels Diputats en un temps limitat i breu: dos mesos normalment i vint dies en el cas que se n’haja declarat la tramitació urgent; termini estricte en ambdós casos, davant de l’il•limitat del Congrés (articles 90 de la Constitució i 106 i 133 a 135 del Reglament del Senat).\nEl Senat pot oposar el seu veto o introduir esmenes als textos legislatius que li siguen remesos pel Congrés dels Diputats. El veto ha de ser aprovat per majoria absoluta del Senat i les esmenes, per majoria simple. En tots dos casos, aquestes iniciatives són remeses al Congrés. El Congrés dels Diputats pot aixecar el veto ratificant per majoria absoluta el text que havia remés al Senat, o per majoria simple una vegada transcorreguts dos mesos des que ha estat interposat. El Congrés, així mateix, es pronuncia sobre les esmenes del Senat acceptant-les o no per majoria simple (articles 90 de la Constitució i 106 i 122 del Reglament del Senat).\nProcediment legislatiu ordinari\nProcediments legislatius especials:. (Lectura única. Delegació de competència legislativa plena en comissió. Urgència. Estatuts d’autonomia. Pressupostos generals de l’Estat).\nProcediment de reforma constitucional\nConsisteix en l’aprovació de les despeses de l’Estat, cosa que es fa cada any mitjançant la Llei de pressupostos generals de l’Estat. Aquesta llei preveu els ingressos que s’espera obtenir, normalment per mitjà dels tributs establerts, i fixa el màxim dels crèdits assignats a cada òrgan o funció estatal. La seua repercussió en l’economia del país i en l’execució de polítiques públiques és molt important.\nEl procediment és semblant al legislatiu, però amb algunes particularitats. Així, se’n reserva la presentació al Govern. El projecte corresponent s’ha de presentar abans de l’1 d’octubre de cada any, de manera que puga ser aprovat i entrar en vigor abans de l’exercici corresponent, és a dir, abans de l’1 de gener. Tanmateix, si per qualsevol motiu no s’arribara a aprovar, es prorroguen automàticament els pressupostos de l’any anterior. La presentació d’esmenes està sotmesa a condicions molt estrictes, com per exemple que les que comporten augment de crèdit en algun concepte únicament podran ser admeses a tràmit si en l’esmena mateixa es proposa una baixa de la mateixa quantia en la mateixa secció a la qual es referisca.\nPer a més informació: Procediment legislatiu especial >pressupostos generals de l’Estat\nEls tractats i acords internacionals són negociats i signats pel Govern en virtut de les seues atribucions constitucionals. Ara bé, amb caràcter general, per tal que els tractats internacionals puguen obligar Espanya i formar part de l’ordenament jurídic cal que les Corts Generals n’autoritzen prèviament la ratificació, de manera que sense aquest requeriment aquests tractats i acords no obliguen Espanya ni s’incorporen al seu ordenament jurídic. En aquest sentit, són examinats pel Congrés dels Diputats i pel Senat. A més, en aquesta funció d’autorització els poders del Senat es poden considerar pràcticament equiparats als de la Cambra Baixa. Així, en el supòsit que hi haja un desacord entre totes dues Cambres, cal constituir una comissió mixta integrada pel mateix nombre de diputats i de senadors, que haurà de mirar d’assolir un acord sobre la matèria, que cal presentar a totes dues Cambres. Si no es concedeix l’autorització d’aquesta manera, el Congrés serà qui decidirà per majoria absoluta.\nPer a més informació: Procediment d’autorització de tractats i convenis internacionals\nLes Cambres fiscalitzen, supervisen i, si escau, critiquen l’actuació del Govern, cosa que permet obtenir informació i orientar la política del Govern. A més, contribueixen a fer que el Govern se senta controlat pels representants populars.\nAquesta funció es desenvolupa mitjançant un seguit d’instruments regulats en el Reglament: les preguntes, les interpel•lacions, les mocions, els debats sobre les comunicacions i informes remesos pel Govern, les compareixences i les comissions d’investigació i especials.\nPer a més informació: Procediments de control i impuls polític:. (Preguntes. - Interpel•lacions. Mocions. Comunicacions i informes. Compareixences. Comissions d’investigació i especials).\nComprén un seguit d’intervencions del Senat relacionades amb la seua definició de Cambra de representació territorial. En aquestes el Senat iguala els seus poders amb els del Congrés dels Diputats i fins i tot té la facultat de pronunciar-se amb caràcter previ o exclusiu. Són les següents:\nAutorització dels TUacords de cooperació UTentre comunitats autònomes.\nPer a més informació: Procediment d’autorització d’acords entre comunitats autònomes\nDotació, distribució i regulació del Fons de Compensació Interterritorial.\nApreciació de la necessitat de dictar lleis d’harmonització de les disposicions normatives de les comunitats autònomes.\nPer a més informació: Procediment d’apreciació de la necessitat de dictar lleis d’harmonització\nAdopció de mesures per obligar les comunitats autònomes al compliment forçós de les seues obligacions constitucionals i legals o prevenir-ne l’actuació quan atempte greument contra l’interés general d’Espanya (article 155.1 de la Constitució.\nPer a més informació:Procediment d’aplicació de l’article 155.1 de la Constitució\nAutorització per procedir a la dissolució dels òrgans de les corporacions locals en el supòsit de gestió greument damnosa per als interessos generals que comporti incompliment de les seves obligacions constitucionals (article 61 de la Llei reguladora de les bases de règim local ).\nEl Congrés i el Senat escullen tots o una bona part dels components d’alguns òrgans constitucionals o de particular importància.\nEn concret, el Senat escull:\nQuatre dels dotze magistrats del Tribunal Constitucional\nDeu dels vint vocals del Consell General del Poder Judicial\nEl Defensor del Poble, conjuntament amb el Congrés dels Diputats\nSis dels dotze consellers del Tribunal de Comptes\nQuatre dels dotze membres del Consell d’Administració de la Corporació RTVE\nUn membre del Consell Consultiu de l’Agència Espanyola de Protecció de Dades\nQuatre dels nou membres de l’Observatori de la Vida Militar\nUn vocal de la Comissió de Transparència i Bon Govern


Espais molt especials per moments d'oci que es tornaran inoblidables\nper Jesús Ruiz divendres, 19 d’octubre 2018 - 10:37h | Actualitzat a 21/10/2018 19:36h\nGaudeix de la nit eivissenca amb aquests 11 locals | Space Ibiza\nLes discoteques de l'illa d'Eivissa gaudeixen de molt de prestigi arreu del món, sobretot a partir de la dècada dels vuitanta, moment àlgid del moviment hippy. La situació de l'illa ha anat canviant amb el pas del temps, especialment en el cas dels turistes que la visiten i de la música que s'hi pot trobar.\nHi ha un gran nombre de locals d'oci nocturn eivissencs que han esdevingut indrets imprescindibles per als amants de la música electrònica i s'han convertit en uns espais ben singulars que no són aptes per a qualsevol butxaca. Sense fixar-nos en les polèmiques que pot arribar a originar la mena de turisme que fan proliferar aquestes discoteques, volem recopilar les millors de tota l'illa.\nTambé et pot interessar: Els 10 restaurants de Barcelona amb millor relació qualitat-preu\nLes 11 discoteques eivissenques que no et pots perdre\nObservarem els principals trets interessants de cadascun d'aquests establiments per tal que puguis decidir quin tries per poder passar una vetllada totalment inoblidable.\nInaugurada el 2011, va marcar un punt d'inflexió crucial per a la nit eivissenca, que no ha tornat a ser igual des de la seva obertura. En aquesta discoteca no només s'hi han celebrat sessions internacionals molt famoses de l'estil de «F*** Me I’m Famous» de David Guetta sinó que, a més, cal remarcar que és un complex turístic específicament ideat per als apassionats de la festa.\nA banda de la gran qualitat que tenen les actuacions que s'hi celebren, un altre dels seus punts forts és la seva macropiscina central, oberta únicament en determinats dies. Com que és tan popular, si vols gaudir d'aquest local nocturn per passar una nit ben intensa, caldrà que reservis uns quants dies abans.\nPacha té una popularitat enorme i, entre altres, aquesta gran fama es deu a llocs com la seva discoteca eivissenca, una visita imprescindible per a tothom que vagi a l'illa en busca de festa. L'aforament total del local és de 3.000 persones, i a dalt de tot hi ha una terrassa perfecta per tal de descansar una mica de tant de moviment. Un altre dels seus atractius és que moltes vegades la freqüenten famosos.\nUn local que, nascut l'any 1978 amb la denominació de Club San Rafael, ofereix una experiència totalment única. Amb el pas del temps va anar evolucionant i guanyant fama i metres quadrats fins a convertir-se en el conegut local que és avui en dia. Compta amb una altura impressionant de 25 metres, amb una pista central que té una piscina i amb diverses sales a l'exterior. Igualment, gràcies a l'increïble aforament que té, per a 10.000 persones, apareix al llibre Guinness dels rècords com la discoteca més gran del planeta.\nSi viatges a Eivissa, també hauries de visitar aquest potent local que fa més de 8 dècades que funciona. Ofereix festes molt prestigioses com ara «La Matinée» o «Cocoon», i els caps de setmana sovint s'hi poden veure persones famoses. A banda de tenir un aforament envejable per a 5.000 persones, un dels punts que més el distingeixen és el fet d'haver estat premiat pels International Dance Music Awards com a millor discoteca del planeta.\nOcean Beach ofereix un concepte similar al d'Ushuaia: s'articula al voltant d'una gran piscina central. Igualment, la seva oferta es veu completada amb un restaurant ben luxós i un 'lounge' molt complet on s'hi pot trobar de tot, fins i tot les marques de xampany més prestigioses. Com que no tothom es pot permetre pagar l'accés al local, normalment els assistents són turistes amb un poder adquisitiu molt alt.\nSpace és un altre local eivissenc mític, que alguns han descrit com un autèntic temple de la música electrònica, principalment a causa del sistema de so extraordinàriament bo que posseeix, tot i que està situat a l'exterior. La seva principal sala ha ofert nits irrepetibles al llarg de diverses dècades, com ara «The Revolution Unites», una festa molt coneguda amb la presència del cèlebre discjòquei Carl Cox.\nUn local d'oci al costat de la platja eivissenca constitueix una aposta segura, i la coneguda discoteca Bora Bora ha sabut treure tot el suc de l'espai impressionant en què es troba. Si afegim música electrònica a aquesta gran combinació, obtindrem les nits més plenes de follia de totes les illes Balears. Tot i que no té cap hora de tancament, sempre pots optar per viure l'experiència completa i allotjar-te als Bora Bora Ibiza Apartments.\nL'aforament d'aquest local d'oci nocturn eivissenc també és molt important: hi caben fins a 5.000 persones. A més, té un sistema de so excel·lent, l'Incubus Gold de Void, que moltes altres discoteques de l'illa comencen a adoptar. Aquesta sala que punxa música força tradicional sobresurt especialment per les altures diverses que té i pels dos pàrquings privats que poden aprofitar els visitants que tinguin un pressupost més ampli.\nL'elegant i tranquil·la sala Es Paradis és un altre local mític de l'illa, creada pel mateix fundador d'un altre símbol d'Eivissa, el Café del Mar. Ara bé, algunes nits poden resultar d'allò més plenes de bogeria. A banda d'oferir sessions de música house i electrònica, també hi ha alguns dies com els dimecres en què es fan sessions d'altres gèneres musicals moderns, com ara el Trap i l'EDM.\nEs tracta d'una sala en expansió que no li ha d'envejar res als altres grans locals nocturns eivissencs. Amb un aforament important de fins a 1.000 persones, és perfecta per a totes aquelles persones que volen trobar música urbana com ara l'R&B o el trap, ben lluny de les típiques sessions de l'illa de deep house.\nLío Ibiza s'erigeix a l'indret on antigament es trobava la coneguda sala El Divino, i representa un concepte ben singular, amb algunes taules que estan situades pels voltants de l'escenari. No només es tracta d'una discoteca d'electrònica, sinó que és molt més, perquè s'encarrega de presentar espectacles molt diversos amb animadors, cantants i ballarins. És necessari reservar diverses setmanes abans d'anar-hi, i el preu de les sessions normalment està per damunt de 150 euros.\nRetiren a Catalunya 2 conegudíssims productes de Grefusa\nAlerten sobre alguns productes amb etiquetes enganyoses als supermercats


La Societat Catalana de Ciència-ficció i Fantasia commemora els 200 anys del naixement d'Edgar Allan Poe\nAquest dilluns es commemora, amb homenatges a tot el món, que fa 200 anys va néixer l'escriptor nord-americà Edgar Allan Poe, considerat un dels inventors del gènere fantàstic, el detectivesc i la ciència-ficció. Per això, a Catalunya i al País Valencià s'han organitzat diverses sessions de lectura dedicades a Allan Poe. A més, del 3 al 6 de febrer, al campus universitari d'Albacete, es fa un congrés internacional sobre la figura de Poe.\n19/01/2009 - 00.35 Actualitzat 19/01/2009 - 09.54\nEdgar Allan Poe va néixer el 19 de gener del 1809, avui fa exactament 200 anys. Amb motiu d'aquesta efemèride, la Societat Catalana de Ciència-ficció i Fantasia ha organitzat, per aquest dilluns a la tarda, diverses sessions de lectura a Lleida, Barcelona, Badalona, Mataró, Mollet del Vallès, Vilanova i la Geltrú i Castelló. Amb aquesta iniciativa, l'entitat vol donar a conèixer l'obra de Poe i la seva aportació a la literatura fantàstica.\nTambé a Baltimore, la ciutat on va morir Edgar Allan Poe, s'han programat centenars d'activitats, com visites guiades a la seva última residència, que ara s'ha convertit en un museu.\nVida i obra turbulentes\nPoe, nascut a Boston, es va quedar orfe molt aviat i es va criar a la casa de Frances i John Allan, una família rica de Richmond, a Virgínia. Després de passar breument per la Universitat de Virgínia i per l'exèrcit, Poe va començar la seva carrera literària als 18 anys. "Inventor de la novel·la policíaca de deducció i d'horror", segons ha explicat el poeta i coneixedor de la figura de Poe Joan Margarit, la seva sentència "Nevermore" ressona encara a la poesia actual.\nPerò a banda de la seva obra, Poe es va fer famós per la seva vida, marcada per les les extradicions, les seves dones i la forma com va morir. Encara ara es mantenen el misteri i les especulacions sobre l'últim episodi de la seva vida, que inclouen alcoholisme, congestió cerebral, abús de drogues, còlera, aturada cardíaca, suïcidi, tuberculosi i fins tot tot hidrofòbia.\nPer això, encara avui molta gent visita diàriament la seva tomba, les cases on va viure als Estats Units, on va nèixer a Boston i on va morir a Baltimore.


42 institucions religioses anuncien la seva desinversió en fòssils | Catalunya Religió\n42 institucions religioses anuncien la seva desinversió en fòssils\n(Lisa Zengarini -Vatican News) Un nou model de creixement econòmic més just i sostenible mira el futur del planeta i de la humanitat. Mentre l'economia mundial està lluitant amb la pitjor crisi des del 1929 a causa del Coronavirus, 42 institucions religioses de diverses denominacions en 14 països estan anunciant juntes seva desinversió en combustibles fòssils i demanant als governs del món compromesos a recolzar les seves economies amb amplis plans d'intervenció pública, que pensin en el llarg termini, apuntant a una recuperació que sigui baixa en carboni i més justa.\nA la declaració d'intencions conjunta, la primera signada per un nombre tan gran d'organitzacions confessionals en aquesta àrea, s'han unit, entre d'altres, organitzacions catòliques, metodistes, anglicanes i budistes. La participació catòlica és particularment significativa en aquesta setmana Laudato si', celebrada a la vigília de l'any dedicat a la cura de la Creació que començarà el 24 de maig en el cinquè aniversari de la publicació de l'encíclica de el Papa Francesc sobre l'ecologia integral.\nEl tema "tenir cura de la casa comuna" corre el risc de quedar eclipsat a causa de l'emergència sanitària, econòmica i social que s'albira a l'horitzó. Mentrestant, se segueix fent cas omís de l'Acord de París sobre el clima. Això es confirma en un recent informe de l'ONG cristiana britànica Operation Noah, segons la qual cap de les grans multinacionals petrolieres ha complert fins ara els objectius fixats per la Cop21 el 2015. Les comunitats de fe, d'altra banda, fa temps que han passat al davant en el moviment de desinversió mundial de l'energia fòssil i són les que més iniciatives individuals han aportat en aquest sentit: més de 350 d'un total de 1.400. Només en l'últim mes, 21 organitzacions catòliques amb un total d'actius de 40.000 milions de dòlars s'han compromès a invertir en empreses que han signat el Compromís d'Inversió d'Impacte Catòlic, Catholic Impact Investing Pledge, el compromís de respectar els ensenyaments socials de l'Església sobre la protecció de l'entorn i la justícia social en els seus plans d'inversió.\nLa nova iniciativa conjunta interreligiosa té per objecte encoratjar als governs de tot el món a promoure polítiques en aquest sentit per permetre una recuperació "completa i resistent" en l'era posterior al Coronavirus. "L'actual crisi sanitària ha posat de relleu més que mai la necessitat d'una acció internacional coherent davant d'una amenaça mundial", subratlla el reverend Rowan Williams, ex primat de l'Església Anglicana, segons el qual l'experiència del Coronavirus és una lliçó que s’ha d’aprendre també per al canvi climàtic: "fer-ho", diu "vol dir prendre mesures pràctiques i eficaces per reduir la nostra dependència letal dels combustibles fòssils". El pare Endra Wijayanta, director de la Comissió de Justícia, Pau i Integritat de la Creació, de l'arquebisbat de Semarang, a Indonèsia, també està d'acord: "Aquesta pandèmia és el moment adequat no només per reflexionar, sinó també per actuar" detenint "l'espiral ecològica de mort" i "prenent el camí d'una forma de vida més sostenible".\n"Cada dòlar invertit en combustibles fòssils és un vot de patiment", insta Tomàs Insua, director executiu de el Moviment Catòlic Mundial pel Clima. Per Isabel Apawo Phiri, secretària general adjunta de el Consell Mundial d'Esglésies, la desinversió dels combustibles fòssils per a una economia més sostenible és "més urgent que mai". James Buchanan, cap de la campanya Bright Now d’Operation Noah, recorda per la seva banda que "les decisions que prenguem ara afectaran el futur de la humanitat durant milers d'anys”.\nLaudato si', economia, inversions, Laïcat, Episcopat, Societat


àFricaTV | SDRCA\nàFricaTV, des de 2007, una televisió d’Àfrica per a tothom.\nDurant els primers anys ens varem adonar que amb una revista electrònica, no n’hi havia prou per a acostar Àfrica als catalans. Va nàixer llavors la idea d’un canal de televisió.\nTenint en compte els pocs recursos econòmics no podíem pensar en un canal terrestre, per tant es va optar per la via electrònica i al 2007 va sorgir àFricaTV.\nLa primera activitat va ser gravar un noticiari pilot i disposar una plataforma per a la seva emissió. Durant el 2008 àFricaTV ha prosperat molt. La SDRCA ha aconseguit dotar-la d’una programació mensual, “QUÈ HI HA DE NOU?” molt ben acollida pels immigrats africans. Es tracta d’un espai mensual de cinc minuts basat en continguts propis però que accepta contribucions externes.\nA partir de novembre introduirem noves aportacions d’altres entitats amb la qual cosa aconseguirem donar més cos i envergadura al projecte. Les visites al canal es situen en l’actualitat al voltant de més de tres-centes al mes.\nVeure el web africatv.cat


La desaparició de Caroline del Valle, tots els interrogants d'un cas que entrarà en via morta\nLa jutgessa ha reobert el cas però no accepta cridar a declarar els diversos testimonis que proposa l'advocat de la família | La menor d'edat porta 3 anys desapareguda, els Mossos busquen el cadàver i els seus amics amaguen informació a la policia\nGuillem RS (Barcelona)\n21/04/2018 10:00 | Actualitzat a 23/04/2018 10:44\nCaroline del Valle, en una imatge anterior a la seva desaparició. | CatalunyaDiari.cat\nCaroline del Valle va desaparèixer la nit del 14 de març de 2015. Des de llavors ningú més n'ha sapigut res més. Fa més de tres anys que la seva família i els Mossos d'Esquadra l'han intentat trobar. El cas es va arxivar quan es van esgotar totes les vies però aquest mes de gener el jutge que ho instrueix el va tornar a obrir per un període de 18 mesos. Són els mesos que ara tindrà l'acusació particular i la fiscalia per demanar noves diligències. Si després d'aquest temps Caroline del Valle segueix sense aparèixer, el jutge tornarà a dictar l'arxiu provisional i el cas quedarà, ara sí, en via morta.\nCaroline del Valle va sortir de festa amb una amiga seva i un grup de nois escapolits de centres tutelats de la Generalitat. Van acabar a Sabadell, a la Zona Hermètica. Els Mossos d'Esquadra van fer una batuda a la zona on estaven, van marxar corrents per no ser enxampats i ningú mai més ha vist a Caroline del Valle. O això han dit davant del jutge i dels investigadors de l'Àrea de Persones Desaparegudes dels Mossos d'Esquadra, els agents que porten aquest cas.\nReobert el cas Caroline del Valle, però amb el contratemps de la jutgessa\nLa família havia demanat reobrir el cas per poder practicar noves diligències relacionades amb la desaparició de Del Valle i abans que l'Audiència Provincial ordenés a la jutgessa que porta el cas que ho fes, aquesta ho va acceptar. Amb el procés un altre cop viu, l'acusació particular, en nom de la família, ha demanat que els Mossos d'Esquadra intervinguin l'ordinador i una llibreta amb anotacions que hi ha l'habitació de la nena i també noves declaracions, tal com ha pogut saber CatalunyaDiari.cat.\nLa jutgessa de la sala segona d'Instrucció de Barcelona ha acordat intervenir aquests dos objectes de la menor però només ha acceptat un dels dotze testimonis que va demanar l'acusació particular.\nQuins testimonis vol l'acusació particular?\nManuel Navarrete, l'advocat de família de Del Valle, va demanar a la jutgessa poder interrogar un total dotze testimonis que podrien aportar, segons ell, dades interessants per tornar a estirar el fil i poder localitzar Caroline del Valle. Entre el grup de testimonis que demana el jutge hi ha una amiga de Caroline, que és l'única que el jutge n'ha acordat la seva declaració.\nÉs una persona que estava en cerca i captura per la policia per no haver-se presentat quan va ser citada i que ara, després de sortir a la televisió per parlar d'aquest cas, es vol que comparegui davant del jutge.\nEls altres onze testimonis no han estat acceptats per la magistrada. Entre ells hi ha els nois tutelats per la Generalitat que estaven en aquella zona quan va arribar la policia i dels quals es va poder recuperar el seu nom. En destaca un, Jacine Madih, alias «Justin». És el noi amb qui va córrer Caroline del Valle per no ser enxampats per la policia.\nAssegura que van córrer els dos fins que ella es va cansar, es va amagar sota un cotxe i la va perdre de vista. Hores més tard les càmeres de Sants Estació, a Barcelona, el mostren arribar sense la jaqueta i brut de fang.\nL'estratègia de l'acusació particular: refer el relat\nTornar a fer-los declarar, els que ja ho van fer, o poder interrogar per primer cop persones que eren allà i que no van declarar judicialment —vuit d'aquests testimonis no han declarat en la causa— vol servir a l'acusació particular per tornar a refer el relat del dia dels fets i poder trobar algun fil per on estirar.\nNo s'ha trobat cap rastre biològic de la menor d'edat i en aquestes altures del cas és molt complicat que se'n pugui trobar algun. L'únic capital que es té ara és la informació que puguin aportar les persones que eren allà quan Caroline del Valle va marxar corrents. Entre les contradiccions que puguin relatar els testimonis l'acusació particular creu que es podria treballar per saber qui menteix i estirar el fil que porti fins a Caroline del Valle.\nA l'espera del recurs d'apel·lació de l'Audiència Provincial\nSegons ha pogut saber CatalunyaDiari.cat, la magistrada ha tombat les peticions d'aquests testimonis i també el recurs de reforma que havia interposat l'advocat de la família. Ara queda el recurs d'apel·lació que s'ha presentat a l'Audiència Provincial de Barcelona i que demana que la jutgessa acordi les diligències testificals que ha demanat Manuel Navarrete.\nSi finalment l'Audiència tomba el recurs de l'acusació particular i no acorda poder fer declarar els testimonis, el cas podria entrar en via morta. Sense novetats i sense testimonis —o noves versions— els divuit mesos que ha acceptat la jutgessa de pròrroga passaran molt de pressa i el sobreseïment acabarà arribant.\nEls Mossos busquen un cadàver\nSi bé l'acusació particular manté que es tracta d'una desaparició, els Mossos d'Esquadra que investiguen el cas Caroline del Valle creuen que es tracta d'un homicidi amb ocultació del cadàver. Els agents de l'Àrea de Persones Desaparegudes de la policia catalana, en definitiva, busquen el o els responsables d'un crim i un cadàver.\nNo hi ha indicis ni proves que puguin fer pensar una cosa o altra, però les investigacions segueixen. El que sí que està descartat és que Caroline marxès per volutat pròpia. Ara amb les diligències que ha acordat la jutgessa però aquesta unitat de la policia catalana ja n'havia practicat algunes des de la desaparició de la menor d'edat.\nEls Mossos d'Esquadra a la zona del descampat proper a la Zona Hermètica. | CatalunyaDiari.cat\nEl castell de Can Feu i un solar de la Zona Hermètica\nEls Mossos d'Esquadra els dies posteriors a la desaparició de Caroline del Valle van fer batudes a la zona on podria estar amagada la menor d'edat. Es va investigar, amb guies canins, el castell de Can Feu, una construcció del segle XIX abandonada molt propera a la Zona Hermètica.\nEl 9 de març de 2017 els Mossos d'Esquadra també van buscar el cos de Caroline del Valle en un descampat proper a la Zona Hermètica, al carrer Bernat de Rocabertí. Amb bombes dels Bombers de la Generalitat fins i tot es va buidar un petit embassament d'aigua, però tampoc va servir de res. El cos de la menor d'edat no va ser trobat allà.\nTenen un sospitós que no poden imputar\nEls Mossos d'Esquadra tenen entre cella i cella una persona, un dels coneguts de Caroline del Valle i que va marxar corrents amb ella del lloc. Però no hi ha cap mena de prova, indici o declaració d'algun testimoni que permeti als investigadors poder detenir o imputar el crim a Jacine Madih, alias «Justin».\nJustin i Caroline en una foto recuperada pels investigadors. | CatalunyaDiari.cat\nJustin, el castell, fang i una jaqueta\nLa festa va començar per Barcelona però va acabar a Sabadell. Allà va ser on, després de l'arribada dels Mossos, el grup de joves que estaven amb Caroline del Valle a la Zona Hermètica van començar a córrer cap a direccions diferents. Tots es van acabar trobant després a l'estació del tren. Però faltaven dues persones, Justin i Caroline.\nTot i que en les diferents declaracions ha variat part del relat, Justin assegura que quan va marxar corrents de la zona per l'arribada dels Mossos, Caroline del Valle el va seguir fins que es va aturar. Estava cansada i es va acotxar darrere d'un cotxe. Ell, en canvi, en ser vist per una patrulla dels Mossos, els va driblar i va seguir corrents fins que va entrar al castell de Can Feu.\nEstà envoltat per un descampat abandonat i va ser allà on va passar entre una i dues hores esperant, segons ell, que obrissin els trens per tornar cap a Barcelona. Nega haver tornat a veure a Caroline del Valle aquella nit.\nQuan va tornar cap a Barcelona i va arribar a Sants anava brut de fang i sense la jaqueta que portava estona abans a Sabadell. Ell explica que va estar amagat en una zona amb humitat i que això va fer-se embrutar. La jaqueta, en canvi, no ha aparegut mai més. Ell, segons ha pogut saber CatalunyaDiari.cat, explica que la va perdre. Ningú l'ha pogut analitzar, ningú, igual que Caroline del Valle, l'ha tornat a veure més.\nTres desconeguts i un cotxe vermell\nUna de les versions que ha donat Justin durant aquests anys és que quan ell va marxar de la zona deixant a Del Valle amagada en un cotxe és que va veure com s'acostaven tres persones. No les pot reconèixer ni en podria recordar la cara, assegura ara. Però aquestes tres persones podrien ser les mateixes que van oferir begudes a Caroline del Valle i les seves amigues en un pàrquing de la Zona Hermètica abans de l'arribada dels Mossos.\nAnaven amb un cotxe vermell, sembla ser un Audi. En aquell moment no es van poder identificar les tres persones del vehicle. Hi ha fotos d'un d'ells però és de molt baixa qualitat i és impossible poder-lo identificar. Tot i que Justin creu que eren tres «gitanos», algunes línies d'investigació porten a pensar que es tractava de tres marroquins del sud de França que havien vingut a Sabadell de festa, segons ha pogut saber aquest mitjà.\nUna de les amigues de Caroline del Valle també recorda aquests nois tot i que també assegura que no recorda qui eren o quina cara feien. Tampoc el model del cotxe. Un dels molts interrogants que envolten el cas és qui eren aquests tres homes que van estar amb les noies durant l'estona de festa i que ara ningú és capaç de recordar quina cara feien.\nNo col·laboren i algú no explica alguna cosa\nEls Mossos d'Esquadra i l'acusació particular saben i han posat en relleu que els amics de Caroline del Valle no han col·laborat totalment amb els investigadors. Des del primer moment que no han explicat clarament què feien a la zona, com és que hi van anar i com va desenvolupar-se la nit.\nEls joves eren menors d'edat tutelats per la Generalitat de Catalunya escapolits del centre; les noies, menors d'edat que havien enredat als seus pares per anar de festa. L'alcohol i l'haixix poden ennuvolar la memòria, però els investigadors saben que els joves amaguen alguna cosa i que no han explicat tota la veritat. L’estona que Justin va estar sense comunicar-se amb la resta del grup amagat presumtament dels Mossos quan els seus amics en menys de 20 minuts ja estaven altre cop junts, és un dels interrogants més grans d’aquesta investigació.\nAlguns d'ells amaguen algun secret que podria ser el detall que podria aconseguir fer que els Mossos d'Esquadra desencallessin un cas que fa tres anys, aquella nit de març, va començar. El patiment d'una família que no sap si la seva filla és viva o morta, que no sap on és ni què va passar realment la nit del 14 al 15 de març de 2015.\nEls llocs clau de la desaparició de Caroline del Valle\nDescampat carrer Bernat de Rocabertí, a la Zona Hermètica\n#Mossos d'Esquadra #Sabadell


Isabel Bonig Archivos - Diari Millars, informació local en valencià.\nUna vallera molt popular – L’opinió de Rubén Soto\nEl cap de setmana passat va ser el catorzè congrés autonòmic del Partit Popular de la Comunitat Valenciana i en ell, Isabel Bonig, vallera, castellone...\nIsabel Bonig aconsegueix el suport del 94% dels militants del PP en la província de Castelló\nMés d'un miler de votants han donat el seu vot a la candidata a la presidència del PPCV.\nEl PP la Vall abrigalla a Isabel Bonig per a liderar el PPCV\nLa Vall d'Uixó es bolca en la recollida d'avals per a la candidata vallera.\nEl PP de Castelló portarà al Ple els acomiadaments del Provincial i instarà a la Conselleria de Sanitat a suspendre l’acord\nEls populars consideren que la situació creada atén a una estratègia política que cerca desprestigiar i desmantellar l'Hospital Provincial.\n“Un dret del poble valencià” – L’opinió d’Isabel Bonig\nEl Congrés dels Diputats va donar llum verda, la setmana passada, a la tramitació de la Proposició de Llei de Reforma de l'Estatut d'Autonomia de la C...\n“Un Consell en l’UVI” – l’opinió d’Isabel Bonig\nHui comença en els Corts Valencianes el Debat sobre l'Estat de la Comunitat Valenciana.\nEl PP reuneix en un desdejuni econòmic a Álvaro Nadal i Isabel Bonig a Castelló\nDurant l'acte s'ha parlat de temes relacionats amb la província i la comunitat com són l'atur, les exportacions o el FLA.\n“Bonig, Clavell i Almodóvar” – L’opinió de Marta Sorlí, Diputada de Compromís per Castelló\nEns escriu la diputada de Compromís per Castelló.\nManolo Mata (PSPV): “Bonig no pot liderar la refundació d’un partit que ella ha dirigit”\nEl portaveu socialista en Els Corts considera urgent que la presidenta del PP valencià done explicacions pel processament d'Óscar Clavell i coincideix...


Preinscripció a les Llars d’Infants de Santa Coloma de Farners per al curs 2020-2021 | Candidate\nDes de la regidoria d'Educació, us fem arribar tota la informació necessària sobre el procés de preinscripció a les Llars d'Infants de Santa Coloma de Farners: Tabalet i Mainada. A causa de la situació actual d'emergència sanitària per la pandèmia del COVID-19, el procés de preinscripció per al curs 2020-2021 s'ha modificat respecte anys anteriors.\nEnguany, les famílies de la ciutat tenen a l'abast dues opcions per formalitzar la preinscripció per l’any vinent. Per un costat, del 8 al 17 de juny, de forma telemàtica a través de l'adreça de correu electrònic: preinscripcio@scf.cat. Per l'altre, del 15 al 17 del mateix mes, presencialment al Centre Municipal d'Educació. Tothom qui opti per aquesta alternativa, prèviament haurà de demanar cita prèvia a través del telèfon 661 588 185.\nAquí us facilitem l'enllaç on trobareu la sol·licitud.\nQuan al barem d'adjudicació de places, es donarà prioritat a les famílies que acreditin domicili a la ciutat. Un cop resoltes aquestes sol·licituds, i si queden places vacants, es valoraran les peticions provinents de famílies d'altres municipis.\nPel que fa a l'oferta de places, subjectes a les directrius i/o recomanacions que vagin sorgint del Departament de Salut, El Tabalet ofereix 16 de P0, 24 de P1 i 1 de P2, mentre que La Mainada té disponibles 8 places de P0, 19 de P1 i 15 de P2.\nDavant la impossibilitat de realitzar la jornada de portes obertes habitual, us adjuntem l'enllaç del vídeo on podreu obtenir més informació de les dues llars.\nTambé teniu disponible el díptic informatiu a través de l'arxiu que trobareu adjunt.\ndiptic_preinscripcions_20-21.pdf 4.49 MB


Àngel Ros s'incorpora al seu nou càrrec d'ambaixador d'Espanya a Andorra — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Àngel Ros s'incorpora al seu nou càrrec d'ambaixador d'Espanya a Andorra\nÀngel Ros s'incorpora al seu nou càrrec d'ambaixador d'Espanya a Andorra\nEl ja exalcalde de Lleida i president del PSC lliurarà a finals de mes les cartes credencials al copríncep episcopal, Joan-Enric Vives\nEl ja exalcalde de Lleida, Àngel Ros, amb l'alcaldessa en funcions, Montse Mínguez, i el segon tinent d'alcalde, Fèlix Larrosa (Foto: ACN)\nEl nou ambaixador d’Espanya a Andorra i exalcalde de Lleida, Àngel Ros, s’ha incorporat aquest dilluns al seu càrrec, segons ha informat l’Agència de Notícies Andorrana (ANA) citant fonts de l'ambaixada. El també president del PSC substitueix Manuel Montobbio, que passa a ocupar la representació oficial i permanent d’Espanya al Consell d’Europa a Estrasburg.\nEl nomenament de Ros el va fer el Consell de Ministres el passat 3 d’agost, un cop l’executiu andorrà li va concedir el seu plàcet. El Bisbat d'Urgell ha indicat que a finals d’aquest mes el nou ambaixador lliurarà les cartes credencials al copríncep episcopal, Joan-Enric Vives.\nCal recordar que recentment, l’Associació de Diplomàtics espanyols ha expressat la seva “disconformitat” amb la decisió que Ros sigui ambaixador andorrà, en considerar que es tracta d'"un nomenament polític", ja que és el primer representant de l'Estat al Principat que no té carrera diplomàtica.\nLa seva dimissió com a alcalde de Lleida, després de catorze anys al càrrec, es va formalitzar el passat 14 d'agost, quan el ple municipal de la capital del Segrià va acceptar la seva renúncia. Està previst que el proper dia 29 se celebri una nova sessió per escollir el seu substitut a l'alcaldia.


La Costa Daurada assoleix el 80% d'ocupació turística pel pont de la Puríssima | Diari de Tarragona\n9 de Diciembre de 2018 - 12:37 hs\nDos turistes visitant l'amfiteatre romà de Tarragona amb un grup d'escolars assegut a la graderia. FOTO: ACN\nEl sector turístic de la Costa Daurada confirma que s'han complert les previsions i ha assolit el 80% d'ocupació pel pont de la Puríssima, una xifra similar a la dels últims anys. Des de la Federació Empresarial de Turisme de Tarragona (FEHT) remarquen que són dades provisionals i valoren que són "acceptables", atès que hi ha poques places disponibles per cada sector pel fet que és temporada baixa. A la vegada, subratllen que el bon temps ha propiciat les reserves d'última hora. En canvi, a les cases rurals de les Terres de l'Ebre, l'ocupació turística ha arribat tan sols al 20% durant aquests dies festius. La competència de les estacions d'esquí i la preferència pels viatges a l'estranger són les raons, segons el sector, que no han ajudat a omplir els establiments.


Considera que si no hi ha un trencament abans amb l'estat només són actes simbòlics\nEl diputat de la CUP Carles Riera ha declarat avui que la seva formació no s’implicarà, ara per ara, en la creació i impuls del Consell de la República ni en el del Fòrum Cívic Constituent. Riera ho ha explicat així en una entrevista a TV3: ‘Si aquí no hi ha ruptura, si aquí no hi ha autodeterminació, el Consell per la República a l’exterior és un element simbòlic, Quin recorregut pot tenir això? En canvi, si tu trenques amb l’estat i inicies un procés d’autodeterminació, aleshores sí que poden tenir utilitat accions a l’exterior d’aquesta mena. Però mentrestant això és marejar la perdiu. En aquests moments no ens hi podem implicar perquè ens oblidem del tema major.’\nRiera ho ha dit el mateix dia que el president Carles Puigdemont es reuneix a Waterloo amb representants de partits i d’entitats per a informar-los precisament dels detalls del projecte del Consell per la República. I un dia abans que previsiblement el consell executiu del govern de Quim Torra aprovi la creació del Fòrum Cívic Constituent. En aquest organisme que ha d’impulsar el debat sobre la constitució que ha de tenir la República catalana, la CUP tampoc no hi serà en aquest moment. ‘Amb Fòrum Cívic Constituent passa el mateix. A tot arreu un procés constituent s’inicia quan has trencat amb l’estat que et dominava i has començat un procés d’alliberament nacional.’, ha dit Riera.


El somriure no es pot perdre mai\n"La justícia tracta millor als parents dels que hereten la prefectura de l'Estat per haver nascut on han nascut que els representants democràtics escollits en unes eleccions"\nper Josep M. Torrent 03 d’abril de 2018 20:00\nLa millor justícia és aquella que és percebuda com a justa i proporcionada. Si actua de forma arbitrària genera discriminacions. Si és desproporcionada provoca desconfiança. Si és incapaç de percebre la realitat o si no la vol percebre el que aconsegueix és el descrèdit més absolut. Parlo, evidentment, de la justícia dins d'un Estat democràtic. Parlo de la justícia com la virtut que persegueix la veritat o que, com a mínim, no aspira a crear un relat que empari una mentida.\nA Espanya, malauradament, hi ha actuacions que tossudament ens recorden que no sempre la justícia és justa (tothom és igual davant la Llei), ni proporcionada (no s'ha de fer res que produeixi danys irreparables). Un exemple: l'espòs de la infanta Cristina de Borbó; és a dir, el cunyat del rei Felip VI; és a dir, el gendre del rei emèrit Joan Carles I. Fa un any, l'espòs de la infanta Cristina de Borbó va ser condemnat pel cas Nóos a 6 anys de presó per prevaricació, falsedat en document públic, frau a l'administració i contra la Hisenda Pública, tràfic d'influències... L'Audiència Provincial de Mallorca va decidir que fins que no hi hagués una sentència en ferm (és el Tribunal Suprem qui ara té la darrera paraula) podia quedar en llibertat sense fiança. I continuar residint a la seva casa de Suïssa. La resolució de la jutgessa apel·lava a les "particulars circumstàncies" de l'espòs de la infanta Cristina de Borbó per deixar-lo en llibertat provisional. Tenia en consideració la seva vinculació amb la monarquia espanyola, amb la família reial, amb el cap d'Estat, per evitar la imatge del cunyat del rei d'Espanya entrant a la presó, com a mínim, fins disposar d'una sentència ferma. És una deferència d'Estat; permesa per la llei --evidentment-- però una deferència. Els fets objectius són que fa un any una sentència va condemnar el cunyat del rei d'Espanya a 6 anys de presó i encara no l'ha trepitjada. Punt.\nA les presons d'Estremera i d'Alcalà-Meco hi ha tancats el candidat a la presidència de la Generalitat, Jordi Turull; el vicepresident de la Generalitat, Oriol Junqueras; els consellers, Joaquim Forn, Dolors Bassa, Raül Romeva, Josep Rull i l'expresidenta del Parlament de Catalunya, Carmen Forcadell. Cap tribunal no els ha jutjat; cap tribunal no ha dictat cap sentència; cap. No han prevaricat, no han comès cap falsedat en document públic, no han fet frau a l'administració, ni contra la Hisenda Pública, no han fet tràfic d'influències... i estan tancats a la presó. Estan acusats d'una cosa que no va existir, d'una realitat virtual: un 1 d'octubre amb violència. I els mantenen a la presó.\nEls màxims representants de la voluntat popular de Catalunya romanen tancats. L'Estat que té deferències comprensibles amb el cunyat del rei d'Espanya (perquè és de la família que és, i aquesta família representa la màxima institució de la nació espanyola) vexa, humilia i priva de llibertat els màxims representants de la primera institució de Catalunya: la Generalitat (Govern i Parlament). La justícia tracta millor als parents dels que hereten la prefectura de l'Estat per haver nascut on han nascut que els representants democràtics escollits en unes eleccions. I demostren un menyspreu absolut per la democràcia i les institucions democràtiques catalanes. I aquí hi podria afegir que a l'expresident de l'Assemblea Nacional Catalana (ANC), Jordi Sánchez --també empresonat a Extremera-- li van negar els seus drets civils per poder anar al Parlament a defensar la seva candidatura a la presidència de la Generalitat.\nVist tot això, qui pot defensar que la justícia espanyola és justa? Qui pot defensar que la justícia espanyola és proporcionada? Qui pot defensar que la justícia espanyola no és arbitrària?\nPer això, poc a poc (és veritat, molt a poc a poc) a la comunitat internacional hi ha més veus que mostren preocupació per la nul·la cintura democràtica d'un sistema polític i judicial que no accepta la diferència, ni la discrepància. Ja s'hi ha posat el Comitè de Drets Humans de les Nacions Unides arran de la negació de drets a Jordi Sánchez i el president Puigdemont. Un parlament nacional, el de Portugal, s'ha pronunciat oficialment sobre la qüestió: ha demanat Rajoy que resolgui políticament el conflicte amb Catalunya. El president de Busdestag (Parlament alemany), Wolfgang Schäuble, ha vingut a dir que Espanya no ha d'actuar de forma maldestre per resoldre el conflicte amb els catalans. El cas català ja circula per mitja Europa: Alemanya, Bèlgica, Escòcia (Gran Bretanya), Suïssa...\nL'autèntica força del procés, ara mateix, passa per estendre més i més la internacionalització del conflicte, per explicar-se a l'exterior, per fer un exercici de pedagogia que ajudi a entendre el que està passant. Solament evidenciant la irracionalitat de la persecució de la que són objecte els líders independentistes catalans serà possible despertar unes consciències còmodament instal·lades en els despatxos d'aquest club que es diu Unió Europea. Cal constància per guanyar la batalla de les opinions públiques nacionals sabent que ni serà fàcil, ni serà còmode.\nLa força del procés també passa per dissoldre els Comitès de Defensa de la República (CDR). En el moment actual que els poders de l'Estat busquen a qualsevol preu convertir una realitat virtual (la de la violència a Catalunya) en real cal actuar amb la màxima pulcritud. Algú pot controlar al cent per cent els CDR i garantir que cap descerebrat es deixarà portar per la provocació? Algú pot controlar els CDR per impedir que cap provocador s'infiltri i generi actes violents que acabin malmetent-ho tot? Evidentment, no. Solució, evitar qualsevol risc. La revolta dels somriures no s'ha acabat. L'èxit és no perdre el somriure passi el que passi.\nTambé passa per continuar enfortint el país econòmicament. La majoria d'indicadors econòmics són positius, el turisme continua creixent; som la cinquena regió europea amb més nombre d'start-ups; Barcelona i Boston estan connectades amb un vol directe i Air China estrena un vol directe Barcelona-Pequín i amplia els vols amb Shanghai; les empreses britàniques veuen Barcelona com un destí atractiu per establir una segona seu arran del Brexit; l'economia catalana guanya pes en el PIB estatal, ha passat de representar el 18,8% a representar el 19,2%...\nTambé passa per mantenir la unitat de les forces sobiranistes ampliant socialment (políticament serà difícil) la base, I això vol dir un exercici de pedagogia que permeti al ciutadà entendre que els convé una oferta política concreta perquè la seva vida millorarà. Explicar-ho de forma incessant, fins l'esgotament, D'acord que és un tema de dignitat, però també és una oportunitat per viure millor.\nEl moment polític actual requereix això: mantenir la internacionalització de la causa, mantenir la unitat i ampliar-la, evitar riscos innecessaris, enfortir encara més el teixit econòmic i no perdre el somriure. Relat clar, cap fred, contundència en les decisions i, sobretot, paciència i constància.


Baanlomyen Chai Prakan Tailàndia - Ofertes d'hotels amb els MILLORS DESCOMPTES EN LÍNIA\n133 Moo 2 Soi Baanhuiphai 8 T.Nongbua, Chai Prakan, Chai Prakan, Tailàndia, 50320 - Veure al mapa\nTant si es tracta d'un viatge de plaer com si és de negocis, Baanlomyen és una elecció d'allotjament magnífica quan visiten Chai Prakan. Tota l'emoció del centre de la ciutat és només a . Amb la seva bona localització, l'hotel ofereix fàcil accès a les destinacions obligades de la ciutat.\nEl Baanlomyen, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de Wi-Fi gratuït en totes les habitacions, seguretat 24 hores, express check-in/check-out, aparcament de cotxes.\nEls clients poden triar d'entre 2 habitacions, i totes desprenen una atmòsfera de pau i harmonia total. A més, l'oci que l'hotel ofereix assegurarà que tengui molt a fer durant el dia. Baanlomyen és una elecció inteligents per a viatgers a Chai Prakan, i ofereix una estada relaxant i sense molèsties.\nAllotjaments a Chai Prakan


La UEFA s'oblida de Messi en el premi al millor jugador de l'any - Esport3 - TV3 i Catalunya Ràdio\nEl croat Luka Modric (Reial Madrid), el portuguès Cristiano Ronaldo (Juventus) i l'egipci Mohamed Salah (Liverpool) són els tres nominats al premi al millor jugador de l'any al futbol europeu. El guanyador es donarà a conèixer en la cerimònia que se celebrarà a Mònaco el proper 30 d'agost\n20/08/2018 - 16.27 Actualitzat 21/08/2018 - 12.45\nEl croat Luka Modric, el portuguès Cristiano Ronaldo i l'egipci Mohamed Salah són els jugadors nominats al premi al Jugador de l'Any de la UEFA 2017/18, segons ha informat el màxim organisme europeu, que no ha inclòs entre els tres finalistes el blaugrana Leo Messi. El guanyador es donarà a conèixer en la cerimònia que se celebrarà a Mònaco el proper 30 d'agost, dia en què també tindrà lloc el sorteig de la fase de grups de la Lliga de Campions.\nLa relació de nominats ha estat seleccionada per un jurat compost per 80 entrenadors dels clubs que van participar en les fases de grups de la Champions i de la Lliga Europa de la passada temporada, juntament amb 55 periodistes seleccionats per a l'European Sports Grup (ESM), que representa cadascuna de les federacions membre de la UEFA.\nAquests van haver de fer una llista de tres jugadors, donant, respectivament, cinc, tres i un punt per a cada un d'ells. El resultat final és el reflex en el nombre total de vots emesos pels entrenadors i periodistes. Els entrenadors no van poder votar jugadors del seu propi equip. Els que han rebut més vots, per ordre alfabètic, són el madridista Modric, el seu excompany Cristiano Ronaldo, ara a la Juventus, i Salah.\nHan completat el 'top 10' en la votació Antoine Griezmann (Atlètic de Madrid i França / 72 punts), Lionel Messi (Barcelona i l'Argentina / 55), Kylian Mbappé (PSG i França / 43), Kevin De Bruyne (Manchester City i Bèlgica / 28 punts), Raphaël Varane (Reial Madrid i França / 23), Eden Hazard (Chelsea i Bèlgica / 15) i Sergio Ramos (Reial Madrid i Espanya / 12).\n✨ NOMINADOS: Jugador del Año de la UEFA 2017/18 ✨\n El ganador se conocerá en el #UCLdraw el 30 de agosto #UEFAawards pic.twitter.com/MK5asN1hWJ\n Liga de Campeones (@LigadeCampeones) 20 d'agost de 2018


Guillem Balboa: "Sánchez només ha aconseguit donar força a Vox" - MÉS per Mallorca\nGuillem Balboa: "Sánchez només ha aconseguit donar força a Vox"\nMÉS-Esquerra valora negativament la baixada de les esquerres i de la participació\nEl candidat de MÉS-Esquerra, Guillem Balboa, ha començat la nit electoral agraïnt la feina dels votants i apoderats, així com la confiança dels votants, "a pesar de que eren unes circumstàncies difícils". Balboa ha emfatitzat que, a pesar dels mals resultats de la coalició ecosobiranista, "consideràvem que era improtant que hi hagués una papereta sobiranista i ecologista en aquestes eleccions".\nBalboa ha lamentat que "aquestes eleccions i l’augment de l’abstenció no ha fet més que augmentar la força de l’extrema dreta, i això ha de fer reflexionar els que ens han duit a aquestes eleccions". Per tant, el candidat ha conclòs que "Sánchez només ha aconseguit donar força a Vox".\nSegons l’anàlisi del coordinador de MÉS per Mallorca i candidat de MÉS-Esquerra, "ens trobam en una situació de bloqueig i ingovernabilitat que no es resoldrà fins que no s’abordi la situació catalana" per tant "només hi ha dues possibilitats: o un acord de les esquerres i els sobiranistes, o un acord del PSOE amb el Partit Popular". MÉS-Esquerra, ha dit Balboa, "segueix apostant per un govern d’esquerres i sobiranistes per fer front a la situació de bloqueig".\nMÉS-Esquerra ha passat la nit electoral a la seu de MÉS per Mallorca al carrer Antillón de Palma, juntament amb els dirigents i militants del partit que s’han acostat fins la seu. Balboa ha sortit a valorar els resultats acompanyat de la candidata al Senat, Lila Thomàs, i el número 3 al Congrés, Mateu Matas ’Xurí’.